**PASKAIDROJUMA RAKSTS**

Kuldīgas novada domes saistošajiem noteikumiem Nr. \_\_\_\_\_\_

**“Interešu izglītības programmu licencēšanas un pedagogu profesionālās kompetences pilnveides programmu saskaņošanas kārtība Kuldīgas novada pašvaldībā”**

|  |  |
| --- | --- |
| 1. Mērķis un nepieciešamības pamatojums
 | * 1. *saistošo noteikumu izdošanas mērķis* – Šo saistošo noteikumu izdošanas mērķis ir nodrošināt Kuldīgas novada domes saistošo noteikumu Nr. KNP/2021/15l “Par kārtību pieaugušo neformālās izglītības programmu licencēšanai un pedagogu profesionālās kompetences pilnveides A programmu saskaņošanai” atbilstību spēkā esošajam tiesiskajam regulējumam, t.i., jāizdod jauni saistošie noteikumi, kuri neietver kārtību, kādā tiek izsniegtas atļaujas neformālās izglītības programmas īstenošanai.
	2. *problēmas raksturojums, kuras risināšanai nepieciešami saistošie noteikumi* – Šobrīd spēkā esošie saistošie noteikumi tika izdoti saskaņā ar Izglītības likuma 17. panta trešās daļas 16. punktu. 14.11.2022. stājās spēkā grozījumi Izglītības likuma 17. panta trešās daļas 16. punktā, kurā bija noteikts, ka pašvaldība nodrošina bērnu un jauniešu interešu izglītību, izsniedz licences interešu izglītības programmu īstenošanai, bet pēc grozījumu spēkā stāšanās ir noteikts, ka pašvaldība izsniedz licences interešu izglītības un atļaujas neformālās izglītības programmu īstenošanai. Vides aizsardzības un reģionālās attīstības ministrija 03.03.2023. vēstulē Nr. 1-132/1299 informēja pašvaldības, ka saistošie noteikumi par kārtību, kādā notiek interešu izglītības programmu un pieaugušo neformālās izglītības programmu licencēšana, kas izdoti uz Izglītības likuma 17. panta trešās daļas 16. punkta pamata, ir grozāmi, grozot to izdošanas tiesisko pamatojumu uz Pašvaldību likuma 44. panta otro daļu. 13.07.2023. tika pieņemti Ministru kabineta noteikumi Nr. 395 “Kārtība, kādā tiek izsniegtas atļaujas neformālās izglītības programmas īstenošanai”, kas nosaka vienotu kārtību, kādā pašvaldība izsniedz un anulē atļauju neformālās izglītības programmas īstenošanai”, tādējādi pašvaldībām šāda kārtība ar saistošajiem noteikumiem nav jānosaka. Pašvaldību likuma 44. panta otrajā daļā noteikts, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Saskaņā ar šā likuma 4. panta pirmās daļas 4. punktu viena no pašvaldības autonomajām funkcijām ir gādāt par iedzīvotāju izglītību, tostarp gādāt par interešu izglītības un pieaugušo izglītības pieejamību.
	3. *pastāvošais tiesiskais regulējums, tā būtības skaidrojums un pastāvošā tiesiskā regulējuma nepilnību raksturojums* – Kuldīgas novada domes saistošajos noteikumos Nr. KNP/2021/15l “Par kārtību pieaugušo neformālās izglītības programmu licencēšanai un pedagogu profesionālās kompetences pilnveides A programmu saskaņošanai” ir daļa par pieaugušo neformālās izglītības programmu licencēšanu. Izglītības likuma grozījumos, kas stājās spēkā 11.10.2022., 14. pants tika papildināts ar 11.1 punktu, kas noteic, ka Ministru kabinets nosaka kārtību, kādā tiek izsniegtas atļaujas neformālās izglītības programmas īstenošanai. Tādējādi pašvaldībai pēc minēto grozījumu spēkā stāšanās vairs nav tiesiska pamata noteikt kārtību, kādā tiek izsniegtas atļaujas neformālās izglītības programmas īstenošanai
	4. *ja norādītās problēmas risināšanai nav tiesiskā regulējuma, tad skaidro, kādas sekas rada tiesiskā regulējuma neesamība* – Ir pastāvošs tiesiskais regulējums.
	5. *iespējamo alternatīvu, kas neparedz tiesiskā regulējuma izstrādi, raksturojums, to ieviešanas trūkumi un priekšrocības* – Nav.
 |
| 1. Fiskālā ietekme uz pašvaldības budžetu
 | * 1. *Saistošo noteikumu īstenošanas fiskālās ietekmes prognoze uz pašvaldības budžetu* – Saistošo noteikumu īstenošanas rezultātā nav tiešas ietekmes uz pašvaldības budžetu. Saistošo noteikumu īstenošana neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide, vai esošo institūciju kompetences paplašināšanu, lai nodrošinātu saistošo noteikumu izpildi.
		1. *samazina vai palielina ieņēmumu daļu* – Nav.
		2. *samazina vai palielina izdevumu daļu* – Nav.
		3. *ietekme uz citām pozīcijām budžeta ieņēmumu vai izdevumu daļā* – *Informācija par nepieciešamajiem resursiem sakarā ar jaunu institūciju vai darba vietu veidošanu, esošo institūciju kompetences paplašināšanu, lai nodrošinātu saistošo noteikumu izpildi* – Nav.
 |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | * 1. *Sociālā ietekme* *– ietekme uz cilvēku dzīvesveidu, kultūru, labsajūtu, sabiedrību kopumā, kā arī ietekme uz konkrētām sabiedrības grupām, tai skaitā sociālās atstumtības riskam pakļautajām sabiedrības grupām personu ar invaliditāti vienlīdzīgām iespējām un tiesībām, uz dzimumu līdztiesību* – Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā un konkurenci nav paredzēta.
	2. *Ietekme uz vidi* – Nav.
	3. *Ietekme uz iedzīvotāju veselību* – Nav.
	4. *Ietekme uz uzņēmējdarbības vidi pašvaldības teritorijā* – Nav.
	5. *Ietekme uz konkurenci* – Nav.
 |
| 1. Ietekme uz administratīvajām procedūrām un to izmaksām
 | * 1. *Institūcija, kurā privātpersona var vērsties saistošo noteikumu piemērošanā* – Saistošo noteikumu piemērošanā personas var vērsties Kuldīgas novada Izglītības pārvaldē.
	2. *Galvenie procedūras posmi un privātpersonām veicamās darbības, ko paredz saistošo noteikumu projekts, tai skaitā akcentē, kā piedāvātais regulējums maina līdzšinējo kārtību* – Saistošie noteikumi paredz vienotu kārtību, kādā Kuldīgas novada pašvaldība izsniedz licences interešu izglītības programmu īstenošanai, kārtību, kādā tiek anulētas licences, kā arī kārtību, kādā pašvaldība saskaņo pedagogu profesionālās kompetences pilnveides programmas. Jaunais regulējums nemaina esošo kārtību licenču un saskaņojumu saņemšanā. Saistošo noteikumu izpildi nodrošina Kuldīgas novada pašvaldības domes izveidota Izglītības komisija, kura pieņem lēmumus par licenču un saskaņojumu saņemšanu.
	3. *Paredzētās administratīvo procedūru izmaksas* – Ar šiem saistošajiem noteikumiem netiek paredzētas papildu administratīvo procedūru izmaksas.
 |
| 1. Ietekme uz pašvaldības funkcijām un cilvēkresursiem
 | * 1. *Pašvaldību funkcijas, kuru izpildei tiek izstrādāti šie saistošie noteikumi* – Saskaņā ar Pašvaldības likuma 44. panta otro daļu tiek nodrošinātas pašvaldības autonomā funkcija – gādāt par iedzīvotāju izglītību, tostarp gādāt par interešu izglītības un pieaugušo izglītības pieejamību.
	2. *Pašvaldības cilvēkresursi, kas tiks iesaistīti saistošo noteikumu īstenošanā (tostarp, vai tiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml.)* – Saistošo noteikumu īstenošana neparedz papildu cilvēkresursu iesaisti. Netiks uzlikti jauni pienākumi vai uzdevumi esošajiem darbiniekiem, kā arī netiks veidotas jaunas darba vietas.
 |
| 1. Informācija par izpildes nodrošināšanu
 | * 1. *Saistošo noteikumu izpildē iesaistītās institūcijas, tai skaitā, vai paredzēta jaunu institūciju izveide, esošo likvidācija vai reorganizācija* – Saistošo noteikumu izpildi turpinās Izglītības komisija, tādējādi nav nepieciešama jaunu institūciju izveide.
	2. *Izpildes nodrošināšanai nepieciešamie resursi un to pamatotība* – Papildu resursi nav nepieciešami.
 |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | * 1. *Vai saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai –* Ņemot vērā, ka pašvaldības autonomā funkcija ir  gādāt par interešu izglītības un pieaugušo izglītības pieejamību, šie saistošie noteikumi ir piemēroti iecerētā mērķa sasniegšanas nodrošināšanai.
	2. *Samērīguma teksts:*
		1. *vai pašvaldības izraudzītie līdzekļi ir piemēroti leģitīmā mērķa sasniegšanai* – ir piemēroti;
		2. *vai nav saudzējošāku līdzekļu leģitīmā mērķa sasniegšanai* – līdzekļi ir atbilstoši mērķa sasniegšanai;
		3. *vai pašvaldības rīcība ir atbilstoša* – ir atbilstoša.
 |
| 1. Izstrādes gaitā veiktās konsultācijas ar privātpersonām un institūcijām
 | * 1. *Sabiedrības pārstāvji (tostarp biedrības, nodibinājumi, apvienības u.tml.), ar kuriem notikušas konsultācijas saistošo noteikumu izstrādes procesā* – nav notikušas.
	2. *Izmantotais sabiedrības līdzdalības veids (lai atspoguļotu, kā pašvaldības ir centusies sasniegt mērķgrupu, kā arī noskaidrot pēc iespējas plašākas sabiedrības viedokli)* – Saistošo noteikumu projekts sabiedrības viedokļa noskaidrošanai tika publicēts pašvaldības tīmekļa vietnē internetā www.kuldigasnovads.lv divas nedēļas no 14.09.2023.
	3. *Sabiedrības pārstāvju izteiktie priekšlikumi un iebildumi, norādot, kuri no tiem ņemti vērā* – ...
	4. *Par saistošo noteikumu projektu saņemtie viedokļi pēc saistošo noteikumu projekta publicēšanas sabiedrības viedokļa noskaidrošanai, to apkopojums un izvērtējums (iesniedzēji, vērā ņemtie viedokļi, vērā neņemtie viedokļi, pamatojums)* – nav saņemti.
	5. *No institūcijām saņemtie viedokļi un atzinumi, to apkopojums un izvērtējums (vērā ņemtie viedokļi, vērā neņemtie viedokļi, pamatojums) – gan tādi, kas saņemti, pamatojoties uz normatīvajos aktos noteiktu pienākumu, gan lūgti pēc pašvaldības iniciatīvas, gan sniegti pēc institūcijas iniciatīvas* – ...
	6. *Informācija par cita veida saziņu un konsultācijām, ja tādas bijušas* – Nav notikusi.
 |